‏י"ז אב תשע"ו

‏21 אוגוסט 2016

לכבוד מורי ביולוגיה בחטיבה העליונה,

שלום רב,

הנדון: **בחינת בגרות מתוקשבת עתירת מדיה בביולוגיה**

במסגרת ה"[חממה הפדגוגית](http://cms.education.gov.il/EducationCMS/Units/Mazkirut_Pedagogit/Portal/HahmamaHapedagogit/HamamaPedagogit.htm)", המזכירות הפדגוגית יוצאת ביחד עם המנהל הפדגוגי ומנהל תקשוב טכנולוגיה ומערכות מידע, למהלך של **הרחבה, פיתוח והפעלה של בחינות בגרות מתוקשבות עתירות מדיה.**

**"החממה הפדגוגית" במזכירות הפדגוגית עוסקת בגיוון בדרכי הוראה למידה והערכה ושילוב חשיבה, ערכים, מעורבות אישית של הלומדים ומיומנויות המאה ה 21.**

הבחינות המתוקשבות משלבות פריטים עתירי מדיה כגון סרטונים, מפות שכבתיות וסימולציות וכך מזמנות למידה רב-חושית, חווייתית ורלוונטית ללומדים. מטרת המעבר להערכה מתוקשבת היא לעודד שימוש מיטבי בטכנולוגיה בלמידה והוראה כחלק מהתאמת מערכת החינוך למאה ה- 21.

מהלך זה הבשיל, לאחר צבירת ניסיון בהפעלת בחינות מתוקשבות חלקיות בביולוגיה, גיאוגרפיה וכימיה, ובמקצועות הטכנולוגיים.

עם הרחבת הבחינות המתוקשבות למקצועות **החובה** והמעבר **לבחינות מתוקשבות מלאות** על כל החומר במקצועות בחירה אחדים, נבחרה הביולוגיה להיות בין המקצועות החלוצים .

אנו מזמינים את אלו מכם, שמעוניינים ומסוגלים, להצטרף אלינו לכוח החלוץ ולהוביל יחד את המהלך במקצוע שלנו. מנהלי בתי הספר קיבלו מכתב דומה, אנא פנו אליהם והביעו רצונכם להצטרף.

מצורפים טפסים למילוי על ידי מנהל בית הספר:

1. [טופס ההרשמה](https://docs.google.com/forms/d/e/1FAIpQLSfEDUDRY2Wb0-h1cqxISwIghf8x7O_lvD-VHbZOQKznTeP3mw/viewform)
2. [טופס דרישות הסף הטכנולוגיות](http://meyda.education.gov.il/files/Mazkirut_Pedagogit/portal/drishotsaf.pdf)

בברכת שיתוף פעולה פורה,

רותי מנדלוביץ ד"ר אירית שדה

מפמ"ר ביולוגיה היוצאת מפמ"ר ביולוגיה הנכנסת



העתקים:

ד"ר משה וינשטוק, יו"ר המזכירות הפדגוגית

דליה פניג , סגנית יו"ר המזכירות, ומנהלת אגף א' לפיתוח פדגוגי- מנהלת הפרויקט

ד"ר חנה פרל, מנהלת אגף מדעים היוצאת

ד"ר גילמור קשת, מנהלת אגף מדעים הנכנסת

ענבל נגבי , אגף א לפיתוח פדגוגי

אימן זועבי, אגף א לפיתוח פדגוגי