
****

**Zapisnik**

|  |  |
| --- | --- |
|  | Sa 4. sjednice Skupštine Sportskog saveza osoba s invaliditetom Velike Gorice održane 29. Lipnja 2015. godine s početkom u 16.30 sati u prostorijama Matije Slatinskog 4. |
|  | Nazočni članovi: Darko Matić, Marina Robotić, Marina Drašković, Mladen Smud, Dubravko Cavrić, Renata Celjak, Marko Drašković, Ivan Mazgar, Ivka Božić, Tena Matić, Marko Vračan, Dora Švigir, Igor Pejak, Petra Žuvela, Velimir Šandor, Vladimir Marković, Tihomir Vlahinić, Ozren Matijašević, Kruno Šafranić, Filip Klafurić, Nikica Kasunić, Goran Samac  Pozvani-nazočni: Ljubica Tandarić. |

Sjednicu je otvorio Darko Matić, predsjednik SSOIVG i predložio jednoglasno usvojeni slijedeći

**DNEVNI RED**

1. Usvajanje poslovnika o radu
2. Izbor radnih tijela Skupštine
3. Izbor članova radnog predsjedništva
4. Izbor članova verifikacijske komisije
5. Izbor zapisničara i ovjerovitelja zapisnika
6. Izvješće verifikacijske komisije
7. Usvajanje zapisnika sa sjednice Skupštine održane 16. Svibnja 2014.
8. Izvještaj i rasprava o radu Saveza u 2014.godini
9. Izvješće i rasprava o financijskom poslovanju Saveza u 2014.godini
10. Usvajanje Izvješća o radu Saveza u 2014. I Financijskog izvješća za 2014. Godinu.
11. Usvajanje Financijskog plana i Plana rada u 2015.godini
12. Usvajanje Statuta Sportskog saveza osoba s invaliditetom Velike Gorice
13. Usvajanje Pravilnika o arbitraži
14. Imenovanje likvidatora Saveza
15. Slobodna riječ

Ad 1.

Jednoglasno je usvojen poslovnik o radu 4. sjednice Skupštine SSOIVG.

Ad 2

Na prijedlog Darka Matića, jednoglasno su donešene slijedeće odluke:

2.1. Za članove radnog predsjedništva izabrani su Darko Matić kao predsjednik te Ivan Mazgar i Mladen smud kao članovi

2.2. Za članove verifikacijske komisije izabrani su Tena Matić, Renata Celjak i Marko Drašković

2.3.Za zapisničara izabrana je Renata Celjak,

2.4. za ovjerovitelje zapisnika izabrani su Ivka Božić i Marko Drašković

Ad 3.

Prema izvješću verifikacijske komisije, koje je iznjela Tena Matić, radu Skupštine nazočilo je više od 2/3 zastupnika Skupštine te je ostvaren kvorum za donošenje punosnažnih odluka.

Ad 4.

Jednoglasno je usvojen zapisnik s Skup'štine održane 16. Svibnja 2014. Godine.

Ad 5.

Izvješće o radu Saveza u protekloj 2014. godini podnio je predsjednik Darko Matić i to kako slijedi::

1. 09. Veljače osnovan je Boćarski klub osoba s invaliditetom “Marijan Dobrinčić” iz Velike Gorice

2. Sportaši Boćarskog kluba osoba s invaliditetom „Marijan Dobrinčić“ nastupili su u 1. kolu hrvatske lige koje je održano u subotu, 22. ožujka, u športskoj dvorani Osnovne škole „Mate Lovrak" u Zagrebu. Velikogoričani su zabilježili dvije pobjede i četiri poraza. Prve pobjede donjeli su Marko Turković i Nikica Kasunić, dok je Petra Žuvela bila manje sreče i zabilježila dva poraza. Za sportaše koji su imali za suparnike iskusne boćare ili prošlogodišnje prvake.

3. 5. i 6. travnja 2014. u Malinskoj je održano 20. stolnotenisko prvenstvo Hrvatske za osobe s invaliditetom. Članovi STKOI Uspon osvojili su dva srebra I jednu broncu te zauzeli sedmo mjesto od 15 ekipa.

4. 26. travnja u Gradskoj sportskoj dvorani Velika Gorica održan je 5. Kup Velike Gorice u stolnom tenisu za osobe s invaliditetom. u konkurenciji stojećih pobjedila je Sandra Paović, druga je bila Mirjana Lučić a treći i četvrti su bili Šarić i Milas. U konkurenciji sjedećih pobjedio je Tomislav Špalj, drugi je bio Ivica Vugrinec a treća je bila Anđela Mužinić. Kup su organizirali Sportski savez osoba s invaliditetom Zagrebačke županije uz domačinstvo STKOI Uspona iz Velike Gorice. Nastupilo je 30 stolnotenisača iz Splita, Bjelovara, Varaždina, Samobora, Zagreba i Velike Gorice.

5. Od 6. do 11. svibnja u slovenskom Laškom održano je Otvoreno prvenstvo u stolnom tenisu za osobe s invaliditetom. U četvrtak, 08. svibnja 2014. godine, srebreno odličje osvojila je nova reprezentativka i članica STKOI Uspona iz Velike Gorice, Mirjana Lučić nakon poraza od četvrte stolnotenisačice svijeta, Brazilke Alexsandre s 0:3.

6. 10. svibnja u Požegi je održano 2. kolo Hrvatske bočarske lige za osobe s invaliditetom u kojemu su nastupili članovi BKOSI “Marijan Dobrinčić” iz Velike Gorice, a koji su ostvarili 4 pobijede i 2 poraza. Marko Turković bio je ponajbolji boćar ostvarivši dvije pobijede, dok su Petra Žuvela i Nikica Kasunić zabilježili pobijedu i poraz

7. U petak, 16. svibnja 2014. godine u Velikoj Gorici održana je sjednica Skupštine Saveza na kojoj su prihvačeni financijski izvještaji i izvještaj o radu u 2013. godini te prihvačen plan aktivnosti u 2014. godini. U redovno članstvo Saveza primljen je boćarski klub osoba s invaliditetom "Marijan Dobrinčić" iz Velike Gorice.

8. Na Atletskom prvenstvu Hrvatske za osobe s invaliditetom u subotu 17. svibnja 2014. godine u Varaždinu, nastupio je AKOSI Uspon iz Velike Gorice. U utrci na 1500 metara Martin Budimir osvojio je zlatno a Tvrtko Matanović srebrno odličje. Boje atletskog kluba osoba s invaliditetom Uspon iz Velike Gorice branili su još: Velimir Šandor, Goran Samac, Renata Celjak, Nikola Nestorović, Dominik Počekal, Ivan Palčić i Marko Bačurin. Rezultati Usponovaca bili bi zasigurno još i bolji da na stadionu Slobode natjecanje se nije održavalo po izrazito kišovitom i hladnom vremenu.

9. Bočari BKOSI "Marijan Dobrinčić" nastupili su u Požegi

10. U Zagrebu održan turnir mladih bočara

Nikici Kasuniću zlato, a Marku Turkoviću bronca!  
  
U organizaciji Hrvatskog saveza boćanja za osobe s invaliditetom i Zagrebačkog športskog saveza osoba s invaliditetom, u subotu, 24. svibnja, u Centru za odgoj i obrazovanje Dubrava organiziran je TURNIR MLADIH U BOĆANJU ZA OSOBE S INVALIDITETOM. Na ovom natjecanju nastupilo je 35 boćara iz 6 klubova, a među kojima i Nikica Kasunić i Marko Turković članovi BKOSI „Marijan Dobrinčić“ iz Velike Gorice.   
Nakon što je uvjerljivo s 7:0 savladao Zagrepčanina Jasmina Morinu Kasunić je osvojio zlatno odličje.  
Marko Turković imao je nešto manje sportske sreče, ali i njemu je oko vrata završila medalja brončanog sjaja. Nakon što je izgubio od Puljanina Luke Wagnera s 0:3.

11. 7. i 8. Lipnja članovi Udruge Hiron u dresurnom jahanju nastupili su u Rijeci na Državnom prvenstvu u dresurnom jahanju za osobe s invaliditetom. Natjecateljske kategorije su dobili Dora Švigir, Igor Pejak te sestre Ivona i Laura Bičanić.

12. Na 17. otvorenom atletskom prvenstvu Hrvatske za osobe s invaliditetom, koje je održano u Varaždinu 05. srpnja, nastupili su sportaši AKOSI Uspona. Usponovci su u konkurenciji 78 sportaša iz 8 zemalja i 9 hrvatskih klubova zabilježili sljedeće rezultate:  Renata Celjak DISK - 9.95m KOPLJE - 8.43m; Velimir Šandor DISK - 15.14m KUGLA - 5.30m; Dominik Počekal DISK - 15.15m KOPLJE - 12.24m; Goran Samac DISK - 21.14m KUGLA - 8.34m; Nikola Nestorović KUGLA - 5.07m; Martin Budimir 400m - 1:01 :78 min; 1500m - 4:45.84 ; Marko Bačurin 200m - 33.00; 400m - 2:51.28; Tvrtko Matanović 200m - 31.28, 400m - 1:08.85

13. U Rijeci 20. rujna održano je 3. kolo Hrvatske boćarske lige za osobe s invaliditetom na kojem je Marko Turković s dvije pobijede izbio na vodeću poziciju u svojoj kategoriji tjelesnog oštećenja. Za BKOSI "Marijan Dobrinčić" nastupili su još Petra Žuvela i Nikica Kasunić s po jednom pobijedom.

14. U subotu 27. rujna 2014. godine održan je na ŠRC Gorica 2. atletski miting Velike Gorice za osobe s invaliditetom. Nastupilo je 34 atletičarki i atletičara iz atletskih klubova "Srce" Rijeka, "Odisej" iz Kutine, "Agram" iz Zagreba I AKOSI Uspon iz Velike Gorice.

15. U subotu, 04. listopada, na Trgu kralja Tomislava u Velikoj Gorici održan je peti put po redu Dan jednakih mogućnosti. Na ovoj sportsko-edukativnoj manifestaciji Velikogoričani su se mogli upoznati s aktivnostima udruge za terapijsko jahanje "Hiron", stolnotenisača i atletičara Uspona, bočara „Marijana Dobrinčića“, stolnotenisača I boćara Samobor-Svete Nedjelje, pikadista ŠDOTI Uspona, Samobor-Sveta Nedjelja i Hvidre Velika Gorica. Sjedeču odbojku demonstrirala je ekipa Siska.  
Gradsko društvo crvenog križa Velika Gorica promoviralo je svoje aktivnosti vezane za osobe s invaliditetom te programe vezane za krizne situacije. Članovi Udruge suncokret ovog puta su nam prikazali svoje vještine tai chia.  
16. U Poreču održane su 18. i 19. listopada Sportsko-rekreativne igre državne razine Hrvatskog paraolimpijskog odbora. Članovi ŠDOTI Uspona natjecala se u elektroničkom pikadu i visečoj kuglani te ukupno zauzela 13. mjesto. U pikadu Tihomir Vlahinić zauzeo je 26. mjesto, Filip Galeković 70. mjesto, Mladen Smud 71., mjesto, Vladimir Marković 72. mjesto I Krunoslav Šafranić 31. mjesto. U visečoj kuglani Tihomir Vlahinić zauzeo je 53. mjesto, Krunoslav Šafranić 55. Mladen Smud 77. Vladimir Marković 78. Mjesto I Filip Galeković 84. Mjesto.

17. U športskoj dvorani OŠ „Veli Vrh“ u Puli 25. listopada završila je Hrvatska liga boćara s invaliditetom za 2014. Godinu na kojoj su nastupili članovi BKOSI „Marijan Dobrinčić“ iz Velik e Gorice. 20-to godišnji Velikogoričanin Marko Turković u uzbudljivoj završnici ostao je bez zlata i s 20 bodova i nešto lošijom razlikom zauzeo je u svojoj kategoriji odlično 3 .mjesto, a u istoj kategoriji Petra Žuvela zauzela je 15. Mjesto, a Nikica Kasunić u svojoj kategoriji zauzeo je solidno 6. mjesto. Turković je do natjecanja u Puli bio vodeči igrač, no kako je zabilježio po jednu pobjedu i poraz na kraju je ipak sve nas oduševio svojim fenomenalnim rezultatom, jer po mnogima pred Turkovićem su tek veliki sportski uspjesi nastavi li ovakvim pristupom boćanju koji je demonstrirao u ovogodišnjoj ligi.   
19. U Đakovu 22. studenog 2014. sportaši BKOSI-a "Marijana Dobrinčića" osvojili su u konkurenciji deset klubova Prijelazni Kup Hrvatske. Marko Turković okitio se zlatnom medaljom, a Nikica Kasunić srebrom. Petra Žuvela zauzela je sedmo mjesto.   
20. U organizaciji Sportskog saveza osoba s invaliditetom Zagrebačke županije uz domačinstvo Športskog društva osoba s tjelesnim invaliditetom Uspon, u subotu, 29. studenog održan je u prostorijama Matije Slatinskog , 4. kup Velike Gorice u elektroničkom pikadu osoba s invaliditetom. Na ovogodišnjem Kupu nadmetalo se tridesetak pikadista iz Hvidre Velika Gorica, Uriha Zagreb, Srce iz Sv. Ivana Zeline, Samobora i ŠDOTI Uspona.  
U pojedinačnoj konkurenciji slavio je Ivica Petrlić, član Hvidre Velika Gorica, srebrni je Anđelko Petravić, Hvidra Velika Gorica, dok je broncu osvojio Goran Samac član ŠDOTI-a Uspona.  
U ekipnim nadmetanjima po četiri pikadista zlato je otišlo Hvidri Velika Gorica sa 1200 bodova, srebro je osvojila ekipa Uriha Zagreb s 1103 boda, dok su domačini Uspona osvojili brončano odličje s 961 bodom.

21. 02. prosinca u organizaciji Sportskog saveza osoba s invaliditetom Zagrebačke županije organizirana je foto izložba u povodu pet godina organiziranog bavljenja sportom u Velikoj gorici I Zagrebačkoj županiji.

22. U Gradskoj sportskoj dvorani Velika Gorica, 06. Prosinca, Boćarski klub osoba s invaliditetom „Marijan Dobrinčić“ u suradnji s Sportskim savezom osoba s invaliditetom Zagrebačke županije organizirao je 1. memorijal „Marijan Dobrinčić“. Na memorijalu su nastupili dvadesetak boćara iz Samobora, dva kluba iz Zagreba, Rijeke, Đakova i Velike Gorice koji su se nadmetali u četiri kategorije tjelesnog oštečenja. Memorijal je organiziran u spomen prerano preminulom boćaru Marijanu Dobrinčiću.  
Memorijal „Marijan Dobrinčić“ poslužilo je Velikogoričanima kao svojevrsna proba za domačinstvo prvog kola Hrvatske boćarske lige za osobe s invaliditetom koje će se održati krajem ožujka 2015. godine te kao prvo neko državno natjecanje za sportaše s invaliditetom u Velikoj Gorici.

22. U subotu 20. Prosinca u organizaciji Judo kluba osoba s invaliditetom Fuji i Judo kluba Pinky u Velikoj Gorici organiziran je turnir Sumobožićnjak. Na turniru je sudjelovala većina članova JK OSI Fuji u modificiranim oblicima borbi. Na kraju turnira su podijeljeni prigodni pokloni, a koje je između ostalih potpomogao Sportski savez osoba s invaliditetom Zagrebačke županije.

Po prvi put Zagrebačka županija ima dva kandidata za 15. Paraolimpijske igre u Rio de Janeiru 2016. Godine i to stolnotenisačicu Mirjanu Lučić koja trenutno zauzima 5. Mjesto na svjetskoj rang listi u svojoj kategoriji tjelesnog oštećenja te stolnotenisača Pavu Jozića koji zauzima 15. Mjesto.

Kao rezultat svih ovih uspjeha velikogoričkog sporta osoba s invaliditetom u izboru Zajednice sportskih saveza i udruga Zagrebačke županije za za najbolje sportaše i ekipe u konkurenciji osoba s invaliditetom za 2014. Godinu proglašeni su stolnotenisačica Mirjana Lučić i BKOSI „Marijan Dobrinčić“.

Ad 6.

Izvješće o financiskom poslovanju Saveza podnjela je gospođa Ljubica Tandarić iz knjigovodstvenog servisa Decerno d.o.o. i to kako slijedi:

SPORTSKI SAVEZ OSOBA S INVALIDITETOM VELIKE GORICE

IZVJEŠĆE O FINANCIJSKOM POSLOVANJU ZA 2014. GODINU

**UKUPNI PRIHODI – GRADSKI PRORAČUN 171.065,00**

**RASHODI 163.927,01**

* **Najam dvorane 7.060,00**
* **Bankovna naknada 903,44**
* **Izdaci za poštarinu 12,40**
* **Uredski materijal 1.796,17**
* **Uređenje prostora 933,00**
* **Izrada web stranice 5.200,00**
* **Osposobljavanje voditelja 2.250,00**
* **Izdaci za službena putovanja 3.280,00**
* **Reprezentacija 9.886,00**
* **Grafičke usluge i usluge promidžbe 3.950,00**
* **Kotizacije 1.100,00**
* **Upravne pristojbe 130,00**
* **Knjigovodstvene usluge 2.750,00**
* **Naknade klubovima za troškove programa 9.000,00**
* **Naknade klubovima za rad 115.576,00**

**AKOSI 25.600,00**

* za rad =24.225,00
* knjigovodstvo =1.375,00

**ŠDOTI USPON 13.650,00**

* za rad =12.275,00
* knjigovodstvo =1.375,00

**JK FUJI 24.725,00**

* za rad =23.350,00
* knjigovodstvo =1.375,00

**HIRON 28.466,00**

* za rad =27.091,00
* knjigovodstvo =1.375,00

**STKOI USPON 21.785,00**

* za rad =20.410,00
* knjigovodstvo =1.375,00

**BKOSI 1.350,00**

* za rad =600,00
* knjigovodstvo =750,00

**UKUPNO RASHODI =163.927,01**

Ad 7.

Jednoglasno je donešena Odluka o usvajanju izvješća o radu Sportskog saveza osoba s invaliditetom Velike Gorice u 2014. Godini.

Ad.8.

Jednoglasno je usvojeno Izvješće financijskog poslovanja Saveza u 2013. godini

Ad 9.

Jednoglasno je usvojen Statut Sportskog saveza osoba s invaliditetom Velike Gorice koji se nalazi u privitku ovog zapisnika i čini njegov sastavni dio.

Ad.10.

Jednoglasno se usvaja Usvajanje Pravilnika o arbitražikoji se nalazi u privitku ovog zapisnika i čini njegov sastavni dio.

Ad.11.

Za likvidatora Saveza imenuje se predsjednik Saveza Darko Matić.

12.

Ovlašćuje se Izvršni odbor da u slučaju nekih nejasnoča vezanih za doneseni Statut može samostalno donjeti dopune u skladu s uputama nadležne Državne uprave.

Rad sjednice Skupštine završio je u 17:20 sati

Zapisničar: Ovjerovitelji zapisnika:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Renata Celjak Marko Drašković

\_\_\_\_\_\_\_\_\_\_\_\_\_\_\_\_\_\_\_\_\_

Ivka Božić